Diari Oficial de la Generalitat Valenciana


Sumari del DOGV 7126, del 07-10-2013 (2013/9619)

ORDE 34/2013, de 27 de setembre, de la Conselleria d'Economia, Indústria, Turisme i Ocupació, per la qual es modifica l'Orde 13/2012, de 2 de novembre, de la Conselleria d'Economia, Indústria i Comerç, per la qual es regula el Consell Assessor de la Venda no Sedentària a la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2013/09/27/34/dof/vci/html**

### Dades del document

Número de DOGV
:   7126

Data del DOGV
:   07-10-2013

Secció del DOGV
:   I. DISPOSICIONS GENERALS

Número del document
:   2013/9619


Data del document
:   27-09-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Ordre

Anàlisi jurídica

 Descriptors 

:   * Conselleria d'Economia, Indústria, Turisme i Ocupació
    * legislació
    * comerç ambulant
    * reglament intern

ORDE 34/2013, de 27 de setembre, de la Conselleria d'Economia, Indústria, Turisme i Ocupació, per la qual es modifica l'Orde 13/2012, de 2 de novembre, de la Conselleria d'Economia, Indústria i Comerç, per la qual es regula el Consell Assessor de la Venda no Sedentària a la Comunitat Valenciana. [2013/9619]  
PREÀMBUL  
  
La Llei 3/2011, de 23 de març, de la Generalitat, de Comerç de la Comunitat Valenciana preveu, dins de les vendes fora d'establiment comercial, la modalitat de venda no sedentària. Així, dins del capítol I del títol IV, s'arrepleguen el concepte i principis bàsics pels quals s'ha de regir esta modalitat de venda a la Comunitat Valenciana i que hauran de servir de referència en la regulació d'esta modalitat de venda que continguen les respectives ordenances municipals; si bé, l'apartat 2 de l'article 45 de l'esmentat text legal establix com a objectiu l'harmonització de les normatives municipals en matèria d'autoritzacions per al desenrotllament d'esta activitat comercial.  
El Decret 65/2012, de 20 d'abril, del Consell, va desenrotllar el marc normatiu pel qual es regula la venda no sedentària a la Comunitat Valenciana i en l'article 23 establix que per a facilitar la consecució del que establix l'apartat 2 de l'article 45 de la Llei 3/2011, es crea el Consell Assessor de la Venda no Sedentària a la Comunitat Valenciana, la composició i les funcions del qual seran establides mitjançant una orde de la conselleria competent en matèria de comerç. A més, a fi d'optimitzar la creació d'este òrgan, es creu oportú ampliar les seues comeses a l'assessorament, coordinació de les actuacions municipals i col·laboració en matèria de venda no sedentària.  
Per mitjà de l'Orde 13/2012, de 2 de novembre, es regula el Consell Assessor de la Venda no Sedentària a la Comunitat Valenciana. En l'article 5 s'establix la seua composició i estructura, amb un nombre màxim de 21 vocals, i en l'article 6 es determina la distribució dels vocals, així com la seua proposta, designació i nomenament.  
La Comissió d'Agricultura, Ramaderia i Pesca de les Corts Valencianes, en la sessió de 9 d'abril de 2013, va adoptar la Resolució 219/VIII en què insta el Consell de la Generalitat a modificar la composició del Consell Assessor de la Venda no Sedentària a la Comunitat Valenciana, perquè compte amb la presència de la conselleria competent en matèria d'agricultura, que proposarà les associacions agràries que puguen estar presents en l'esmentat Consell.   
D'acord amb el que s'ha exposat, i en virtut de les facultats que em conferix l'epígraf e de l'article 28 de la Llei 5/1983, de 30 de desembre, del Consell,   
  
ORDENE  
  
Article únic. Modificació de l'Orde 13/2012, de 2 de novembre, de la Conselleria d'Economia, Indústria i Comerç, per la qual es regula el Consell Assessor de la Venda no Sedentària a la Comunitat Valenciana.  
Es modifica la lletra c de l'apartat 1 de l'article 5 i l'apartat 1 de l'article 6 de l'Orde 13/2012, de 2 de novembre, de la Conselleria d'Economia, Indústria i Comerç, per la qual es regula el Consell Assessor de la Venda no Sedentària a la Comunitat Valenciana, que queden redactats en els termes que es detallen en l'annex de la present orde.  
  
  
DISPOSICIÓ FINAL  
  
Única. Entrada en vigor  
La present orde entrarà en vigor l'endemà de la seua publicació en el Diari Oficial de la Comunitat Valenciana.  
  
València, 27 de setembre de 2013  
  
El conseller d'Economia, Indústria, Turisme i Ocupació  
MÁXIMO BUCH TORRALVA  
ANNEX  
Modificació de la lletra c de l'apartat 1 de l'article 5 i de l'apartat 1 de l'article 6 de l'Orde 13/2012, de 2 de novembre, de la Conselleria d'Economia, Indústria i Comerç, per la qual es regula el Consell Assessor de la Venda no Sedentària a la Comunitat Valenciana.  
  
  
Article 5. Composició i estructura  
c) Vocals: en nombre màxim de 22.  
  
Article 6. Proposta, designació i nomenament  
1. La distribució dels vocals serà la següent:  
- Tres vocals en representació de l'Administració de la Generalitat, que correspondran:  
Un a la direcció general que tinga les competències en matèria de comerç, a proposta del seu titular.   
Un a la direcció general que tinga les competències en matèria de turisme, a proposta del seu titular.  
Un a la conselleria que tinga les competències en matèria d'agricultura, el qual podrà proposar la presència de representants de les associacions agràries que estime convenients tant en el Ple com en les comissions o grups de treball, d'acord amb el que establix l'apartat 7 de l'article 8 de la present orde.  
- Tres vocals en representació dels ajuntaments de la Comunitat Valenciana, a proposta de la Federació Valenciana de Municipis i Províncies.  
- Un vocal en representació de la Federació Valenciana de Municipis i Províncies.  
- Un màxim de 15 vocals en representació de les organitzacions i associacions de comerciants de venda no sedentària. La designació d'estes organitzacions i associacions es realitzarà mitjançant una resolució del titular de la direcció general que tinga les competències en matèria de comerç.


Còpia Permalink ELI